CELEX: 52019PC0361
Language: el
Date: 2019-08-02
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη σύναψη, εξ ονόματος της Ευρωπαϊκής Ένωσης, πρωτοκόλλου της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Παλαιστινιακής Αρχής της Δυτικής Όχθης και της Λωρίδας της Γάζας σχετικά με τις γενικές αρχές που διέπουν τη συμμετοχή της σε προγράμματα της Ένωσης

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 2.8.2019
            COM(2019) 361 final
            2019/0164(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη σύναψη, εξ ονόματος της Ευρωπαϊκής Ένωσης, πρωτοκόλλου της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Παλαιστινιακής Αρχής της Δυτικής Όχθης και της Λωρίδας της Γάζας σχετικά με τις γενικές αρχές που διέπουν τη συμμετοχή της σε προγράμματα της Ένωσης
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               Στο πλαίσιο της Ευρωπαϊκής Πολιτικής Γειτονίας (ΕΠΓ), το σταδιακό άνοιγμα ορισμένων προγραμμάτων και οργανισμών της Ένωσης στη συμμετοχή των χωρών εταίρων της ΕΠΓ αποτελεί ένα από τα πολυάριθμα μέτρα για την προώθηση της μεταρρύθμισης, του εκσυγχρονισμού και της μετάβασης στις γειτονικές χώρες της Ευρωπαϊκής Ένωσης. Η Ευρωπαϊκή Επιτροπή περιέγραψε εκτενέστερα αυτή την πολιτική πτυχή στην ανακοίνωση που εξέδωσε τον Δεκέμβριο του 2006 σχετικά με τη γενική προσέγγιση που θα επιτρέπει στις χώρες εταίρους της Ευρωπαϊκής Πολιτικής Γειτονίας να συμμετέχουν στους κοινοτικούς οργανισμούς και στα κοινοτικά προγράμματα
                  1
               .
            
            
               Το Συμβούλιο ενέκρινε την προσέγγιση αυτή στα συμπεράσματά του της 5ης Μαρτίου 2007
                  2
               .
            
            
               Βάσει της εν λόγω ανακοίνωσης και των συμπερασμάτων της 5ης Μαρτίου 2007, το Συμβούλιο, στις 18 Ιουνίου 2007, έδωσε κατευθυντήριες γραμμές στην Επιτροπή για να διαπραγματευθεί συμφωνίες-πλαίσιο με την Αλγερία, την Αρμενία, το Αζερμπαϊτζάν, την Αίγυπτο, τη Γεωργία, το Ισραήλ, την Ιορδανία, τον Λίβανο, τη Μολδαβία, το Μαρόκο, την Παλαιστινιακή Αρχή, την Τυνησία και την Ουκρανία, σχετικά με τις γενικές αρχές που διέπουν τη συμμετοχή τους στα κοινοτικά προγράμματα
                  3
               . 
            
            
               Τον Ιούνιο του 2007, το Ευρωπαϊκό Συμβούλιο
                  4
                επιβεβαίωσε την εξέχουσα σημασία της ΕΠΓ και ενέκρινε την έκθεση προόδου της Προεδρίας
                  5
                η οποία είχε υποβληθεί στη σύνοδο του Συμβουλίου της 18ης-19ης Ιουνίου 2007, καθώς και τα σχετικά συμπεράσματα του Συμβουλίου
                  6
               . Η συγκεκριμένη έκθεση υπενθύμισε τις οδηγίες του Συμβουλίου για τη διαπραγμάτευση των σχετικών πρόσθετων πρωτοκόλλων. 
            
            
               Η κοινή ανακοίνωση της Επιτροπής και της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφάλειας «Μια νέα απάντηση σε μια γειτονιά που αλλάζει»
                  7
               , η οποία εγκρίθηκε από τα συμπεράσματα του Συμβουλίου της 20ής Ιουνίου 2011, τόνισε περαιτέρω την πρόθεση της ΕΕ να διευκολύνει τη συμμετοχή των χωρών εταίρων σε προγράμματα της ΕΕ.
            
            
               Μέχρι σήμερα, έχουν υπογραφεί παρόμοια πρωτόκολλα με την Αλγερία
                  8
               , την Αρμενία
                  9
               , το Αζερμπαϊτζάν
                  10
               , τη Γεωργία
                  11
               , το Ισραήλ
                  12
               , την Ιορδανία
                  13
               , τον Λίβανο
                  14
               , τη Μολδαβία
                  15
               , το Μαρόκο
                  16
               , την Τυνησία
                  17
                και την Ουκρανία
                  18
               , ενώ διεξάγονται συζητήσεις για ένα πρωτόκολλο με την Αίγυπτο. Τον Σεπτέμβριο του 2018, κατά τη διάρκεια της Μεικτής Επιτροπής ΕΕ-Παλαιστινιακής Αρχής, η Παλαιστινιακή Αρχή εξέφρασε το ενδιαφέρον της για την υπογραφή πρωτοκόλλου συμφωνίας-πλαισίου για ενδεχόμενη πλήρη συμμετοχή σε ορισμένα επιλεγμένα προγράμματα της ΕΕ. 
            
            
               Στόχος του πρωτοκόλλου είναι ο καθορισμός των χρηματοοικονομικών και τεχνικών κανόνων που θα επιτρέψουν τη συμμετοχή της Παλαιστινιακής Αρχής σε ορισμένα προγράμματα της ΕΕ. Το οριζόντιο πλαίσιο που δημιουργείται με το πρωτόκολλο καθορίζει αρχές για την οικονομική, χρηματοοικονομική και τεχνική συνεργασία και επιτρέπει στην Παλαιστινιακή Αρχή να λαμβάνει ενίσχυση, ιδίως χρηματοδοτική, από την Ευρωπαϊκή Ένωση βάσει των συγκεκριμένων προγραμμάτων. Το πλαίσιο αυτό εφαρμόζεται μόνο στα προγράμματα που θεσπίστηκαν με νομικές πράξεις οι οποίες προβλέπουν τη δυνατότητα συμμετοχής της Παλαιστινιακής Αρχής. Ως εκ τούτου, η υπογραφή και η προσωρινή εφαρμογή του πρωτοκόλλου δεν συνεπάγονται άσκηση αρμοδιοτήτων δυνάμει των διαφόρων τομεακών πολιτικών· η άσκηση αρμοδιοτήτων συντελείται κατά τη θέσπιση των προγραμμάτων.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               
                  Η ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, υπεγράφη στις 24 Φεβρουαρίου 1997 και ετέθη σε ισχύ την 1η Ιουλίου 1997.
               
               
                  Το Ευρωπαϊκό Συμβούλιο της 17ης και 18 Ιουνίου 2004 χαιρέτισε τις προτάσεις της Επιτροπής για την ΕΠΓ και ενέκρινε τα συμπεράσματα του Συμβουλίου της 14ης Ιουνίου 2004.
               
               
                  Στις 5 Μαρτίου 2007, το Συμβούλιο εξέφρασε την υποστήριξή του για τη γενική και συνολική προσέγγιση που περιγράφεται στην ανακοίνωση της Επιτροπής της 4ης Δεκεμβρίου 2006 που επιτρέπει στις χώρες εταίρους της ΕΠΓ να συμμετέχουν στους κοινοτικούς οργανισμούς και στα κοινοτικά προγράμματα με βάση τις επιδόσεις τους και εφόσον το επιτρέπουν οι νομικές βάσεις.
               
            
            
               Βάσει της εν λόγω ανακοίνωσης και των συμπερασμάτων της 5ης Μαρτίου 2007, το Συμβούλιο, στις 18 Ιουνίου 2007, έδωσε κατευθυντήριες γραμμές στην Επιτροπή για να διαπραγματευθεί συμφωνίες-πλαίσιο τις χώρες της ΕΠΓ, σχετικά με τις γενικές αρχές που διέπουν τη συμμετοχή τους στα κοινοτικά προγράμματα
                  19
               . 
            
            
               Η ουσιαστική νομική βάση για τη σύναψη του πρωτοκόλλου είναι το άρθρο 209 της Συνθήκης για τη λειτουργία της Ευρωπαϊκής Ένωσης (ΣΛΕΕ). Η διαδικαστική νομική βάση είναι το άρθρο 218 παράγραφος 6 στοιχείο α) και παράγραφος 7 της ΣΛΕΕ. 
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               
                  Άνευ αντικειμένου.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η Παλαιστινιακή Αρχή συνεισφέρει οικονομικά στον γενικό προϋπολογισμό της Ευρωπαϊκής Ένωσης ανάλογα με τα ειδικά προγράμματα στα οποία συμμετέχει η Παλαιστινιακή Αρχή. 
            
         
         
            
               Οι ειδικοί όροι και προϋποθέσεις όσον αφορά τη συμμετοχή της Παλαιστινιακής Αρχής σε κάθε συγκεκριμένο πρόγραμμα, ειδικότερα η καταβλητέα χρηματοδοτική συνεισφορά, καθορίζονται με μνημόνιο συμφωνίας μεταξύ της Επιτροπής και των αρμόδιων αρχών της Παλαιστινιακής Αρχής βάσει των κριτηρίων που ορίζονται από τα σχετικά προγράμματα.
            
            
               Κάθε μνημόνιο συμφωνίας που συνάπτεται δυνάμει του άρθρου 5 του πρωτοκόλλου ορίζει, σύμφωνα με τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012, ότι ο οικονομικός έλεγχος, οι λογιστικοί έλεγχοι ή άλλες επαληθεύσεις, συμπεριλαμβανομένων των διοικητικών ερευνών, θα διεξάγονται από την Επιτροπή, την Ευρωπαϊκή Υπηρεσία Καταπολέμησης της Απάτης και το Ελεγκτικό Συνέδριο, ή υπό την εποπτεία τους.
            
            
               Θεσπίζονται λεπτομερείς διατάξεις όσον αφορά τον δημοσιονομικό ή λογιστικό έλεγχο, τα διοικητικά μέτρα, τις κυρώσεις και την είσπραξη οφειλών που επιτρέπουν την ανάθεση στην Επιτροπή, στην Ευρωπαϊκή Υπηρεσία Καταπολέμησης της Απάτης και στο Ελεγκτικό Συνέδριο εξουσιών αντίστοιχων με εκείνες τις οποίες διαθέτουν έναντι δικαιούχων ή αντισυμβαλλομένων που είναι εγκατεστημένοι στην Ένωση. 
            
            
               5.ΛΟΙΠΑ ΣΤΟΙΧΕΙΑ
            
            
               Το αργότερο τρία έτη μετά την ημερομηνία έναρξης ισχύος του παρόντος πρωτοκόλλου και, στη συνέχεια, ανά τρία έτη, τα μέρη μπορούν να επανεξετάσουν την εφαρμογή του παρόντος πρωτοκόλλου βάσει της πραγματικής συμμετοχής της Παλαιστινιακής Αρχής σε προγράμματα της Ένωσης. 
            
            
               Οι ειδικοί όροι και προϋποθέσεις όσον αφορά τη συμμετοχή της Παλαιστινιακής Αρχής σε κάθε συγκεκριμένο πρόγραμμα, ειδικότερα οι διαδικασίες υποβολής εκθέσεων και αξιολόγησης, καθορίζονται με μνημόνιο συμφωνίας μεταξύ της Επιτροπής και των αρμόδιων αρχών της Παλαιστινιακής Αρχής βάσει των κριτηρίων που ορίζονται από τα σχετικά προγράμματα.
            
            
            
               2019/0164 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη σύναψη, εξ ονόματος της Ευρωπαϊκής Ένωσης, πρωτοκόλλου της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Παλαιστινιακής Αρχής της Δυτικής Όχθης και της Λωρίδας της Γάζας σχετικά με τις γενικές αρχές που διέπουν τη συμμετοχή της σε προγράμματα της Ένωσης
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 209 σε συνδυασμό με το άρθρο 218 παράγραφος 6 στοιχείο α) και το άρθρο 218 παράγραφος 7,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Έχοντας υπόψη τη σύμφωνη γνώμη του Ευρωπαϊκού Κοινοβουλίου,
            
            
               Εκτιμώντας τα ακόλουθα:
            
            
               (1)Το πρωτόκολλο της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Παλαιστινιακής Αρχής της Δυτικής Όχθης και της Λωρίδας της Γάζας σχετικά με τις γενικές αρχές που διέπουν τη συμμετοχή της σε προγράμματα της Ένωσης («το πρωτόκολλο») υπεγράφη εξ ονόματος της Ένωσης στις ...
            
            
               (2)Στόχος του πρωτοκόλλου είναι ο καθορισμός των χρηματοοικονομικών και τεχνικών κανόνων που θα επιτρέψουν τη συμμετοχή της Παλαιστινιακής Αρχής της Δυτικής Όχθης και της Λωρίδας της Γάζας σε ορισμένα προγράμματα της ΕΕ. Το οριζόντιο πλαίσιο που δημιουργείται με το πρωτόκολλο καθορίζει αρχές για το μέτρο οικονομικής, χρηματοοικονομικής και τεχνικής συνεργασίας και επιτρέπει στην Παλαιστινιακή Αρχή να λαμβάνει τεχνική ενίσχυση, ιδίως χρηματοδοτική, από την Ευρωπαϊκή Ένωση βάσει των προγραμμάτων. Το πλαίσιο αυτό εφαρμόζεται μόνο στα προγράμματα της Ένωσης που θεσπίστηκαν με νομικές πράξεις οι οποίες προβλέπουν τη δυνατότητα συμμετοχής της Παλαιστινιακής Αρχής. Ως εκ τούτου, η σύναψη του πρωτοκόλλου δεν συνεπάγεται άσκηση αρμοδιοτήτων δυνάμει των διαφόρων τομεακών πολιτικών που αποτελούν το αντικείμενο των προγραμμάτων, οι οποίες ασκούνται κατά τη θέσπιση των προγραμμάτων.
            
            
               (3)Το πρωτόκολλο πρέπει να εγκριθεί εξ ονόματος της Ένωσης,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
         
         
            
               Άρθρο 1
            
            
               Το πρωτόκολλο της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Παλαιστινιακής Αρχής της Δυτικής Όχθης και της Λωρίδας της Γάζας σχετικά με τις γενικές αρχές που διέπουν τη συμμετοχή της σε προγράμματα της Ένωσης εγκρίνεται εξ ονόματος της Ένωσης
                  20
               .
            
            
               Άρθρο 2
            
            
               Ο Πρόεδρος του Συμβουλίου ορίζει το πρόσωπο που είναι αρμόδιο να προβεί, εξ ονόματος της Ευρωπαϊκής Ένωσης, στην κοινοποίηση που προβλέπεται στο άρθρο 10 του πρωτοκόλλου
                  21
               , προκειμένου να εκφραστεί η συναίνεση της Ευρωπαϊκής Ένωσης να δεσμευθεί από το πρωτόκολλο. 
            
            
               Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης. 
            
            
               Άρθρο 3
            
            
               Η Επιτροπή εξουσιοδοτείται να ορίσει, εξ ονόματος της Ένωσης, τους ειδικούς όρους και τις προϋποθέσεις που ισχύουν για τη συμμετοχή της Παλαιστινιακής Αρχής σε κάθε μεμονωμένο πρόγραμμα, συμπεριλαμβανομένης της καταβλητέας χρηματοδοτικής συνεισφοράς. Η Επιτροπή τηρεί ενήμερη την αρμόδια ομάδα εργασίας του Συμβουλίου.
            
            
               Άρθρο 4
            
            
               Η παρούσα απόφαση αρχίζει να ισχύει την ημερομηνία της έκδοσής της.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        COM(2006) 724 τελικό της 4ης Δεκεμβρίου 2006.
               
               
                  
                     (2)
                  
                        Συμπεράσματα του Συμβουλίου Γενικών Υποθέσεων και Εξωτερικών Σχέσεων (ΣΓΥΕΣ) της 5ης Μαρτίου 2007.
               
               
                  
                     (3)
                  
                        Απόφαση του Συμβουλίου (για υπηρεσιακή χρήση) με την οποία εξουσιοδοτείται η Επιτροπή να διαπραγματευτεί πρωτόκολλα […], έγγρ. 10412/07.
               
               
                  
                     (4)
                  
                        Συμπεράσματα της Προεδρίας – Βρυξέλλες, 21/22 Ιουνίου 2007, έγγρ. 11177/07.
               
               
                  
                     (5)
                  
                        Έκθεση προόδου της Προεδρίας για την «Ενίσχυση της Ευρωπαϊκής Πολιτικής Γειτονίας», έγγρ. 10874/07.
               
               
                  
                     (6)
                  
                        Συμπεράσματα του Συμβουλίου σχετικά με την Ενίσχυση της Ευρωπαϊκής Πολιτικής Γειτονίας, (Γενικές Υποθέσεις και Εξωτερικές Σχέσεις) της 18ης Ιουνίου 2007, έγγρ. 11016/07.
               
               
                  
                     (7)
                  
                        COM(2011) 303 τελικό, της 25ης Μαΐου 2011.
               
               
                  
                     (8)
                  
                        ΕΕ L 14/2 της 18.1.2017.
               
               
                  
                     (9)
                  
                        ΕΕ L 174/1 της 13.6.2014.
               
               
                  
                     (10)
                  
                        ΕΕ L 199/1 της 26.7.2016.
               
               
                  
                     (11)
                  
                        ΕΕ L 165/16 της 4.6.2014.
               
               
                  
                     (12)
                  
                        ΕΕ L 129/39 της 17.5.2008.
               
               
                  
                     (13)
                  
                        ΕΕ L 89/6 της 25.3.2014.
               
               
                  
                     (14)
                  
                        ΕΕ L 202/3 της 28.7.2016.
               
               
                  
                     (15)
                  
                        ΕΕ L 131/1 της 18.5.2011.
               
               
                  
                     (16)
                  
                        ΕΕ L 90/1 της 28.3.2012.
               
               
                  
                     (17)
                  
                        ΕΕ L 297/1 της 13.11.2015.
               
               
                  
                     (18)
                  
                        ΕΕ L 133/1 της 20.5.2011.
               
               
                  
                     (19)
                  
                        Απόφαση του Συμβουλίου (για υπηρεσιακή χρήση) με την οποία εξουσιοδοτείται η Επιτροπή να διαπραγματευτεί πρωτόκολλα […], έγγρ. 10412/07.
               
               
                  
                     (20)
                  
                        Το πρωτόκολλο δημοσιεύθηκε στην [ΕΕ…] μαζί με την απόφαση υπογραφής.
               
               
                  
                     (21)
                  
                        Η ημερομηνία έναρξης ισχύος του πρωτοκόλλου δημοσιεύεται στην Επίσημη Εφημερίδα της Ευρωπαϊκής ‘Ένωσης από τη Γενική Γραμματεία του Συμβουλίου.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 2.8.2019
            COM(2019) 361 final
            ΠΑΡΑΡΤΗΜΑ
            της
            Πρότασης για απόφαση του Συμβουλίου
            για τη σύναψη, εξ ονόματος της Ευρωπαϊκής Ένωσης, πρωτοκόλλου της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Παλαιστινιακής Αρχής της Δυτικής Όχθης και της Λωρίδας της Γάζας σχετικά με τις γενικές αρχές που διέπουν τη συμμετοχή της σε προγράμματα της Ένωσης
            
               
         
         
            
               ΠΑΡΑΡΤΗΜΑ 
            
            
            
               ΠρωτΟκολλο
                  της ευρωμεσογειακΗς ενδιάμεσης συμφωνίας σύνδεσης
            
            
               σχετικΑ με το εμπόριο και τη συνεργασΙα μεταξΥ της ΕυρωπαϊκΗς ΚοινΟτητας, αφενΟς, 
            
            
               και της ΟργΑνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Οχθης και της Λωρίδας της Γάζας, αφετέρου, 
            
            
               για συμφωνΙα-πλαίσιο μεταξύ της Ευρωπαϊκής Ενωσης και της Παλαιστινιακής Αρχής της Δυτικής Οχθης και της Λωρίδας της Γάζας 
            
            
               γενικΕς αρχες που διΕπουν τη συμμετοχΗ της σε προγρΑμματα της Ενωσης εγκρΙνεται εξ ονΟματος της Ενωσης
            
            
            
               Η ΕΥΡΩΠΑΪΚΗ ΕΝΩΣΗ, εφεξής καλούμενη «η Ένωση», αφενός,
            
            
               και 
            
            
               η ΠαλαιστινιακΗ ΑρχΗ της ΔυτικΗς Οχθης και της Λωρίδας της Γάζας, εφεξής «η Παλαιστινιακή Αρχή», αφετέρου,
            
            
               εφεξής αναφερόμενες ως «τα μέρη»,
            
            
               Εκτιμώντας τα ακόλουθα:
            
            
               1.Η ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου («η ενδιάμεση συμφωνία σύνδεσης»), υπεγράφη στις 24 Φεβρουαρίου 1997 και ετέθη σε ισχύ την 1η Ιουλίου 1997.
            
            
               2.Το Ευρωπαϊκό Συμβούλιο της 17ης και 18ης Ιουνίου 2004 χαιρέτισε τις προτάσεις της Ευρωπαϊκής Επιτροπής για μια Ευρωπαϊκή Πολιτική Γειτονίας (ΕΠΓ) και ενέκρινε τα σχετικά συμπεράσματα του Συμβουλίου της 14ης Ιουνίου 2004.
            
            
               3.Το Συμβούλιο ενέκρινε κατ’ επανάληψη τα συμπεράσματα υπέρ αυτής της πολιτικής.
            
            
               4.Στις 5 Μαρτίου 2007, το Συμβούλιο εξέφρασε την υποστήριξή του για τη γενική και συνολική προσέγγιση που περιγράφεται στην ανακοίνωση της Ευρωπαϊκής Επιτροπής της 4ης Δεκεμβρίου 2006 που επιτρέπει στις χώρες εταίρους της ΕΠΓ να συμμετέχουν στους κοινοτικούς οργανισμούς και στα κοινοτικά προγράμματα με βάση τις επιδόσεις τους και εφόσον το επιτρέπουν οι νομικές βάσεις.
            
            
               5.Η Παλαιστινιακή Αρχή εξέφρασε την επιθυμία να συμμετάσχει σε ορισμένα προγράμματα της Ένωσης.
            
            
               6.Οι ειδικοί όροι και προϋποθέσεις, ειδικότερα η χρηματοδοτική συνεισφορά καθώς και οι διαδικασίες υποβολής εκθέσεων και αξιολόγησης, όσον αφορά τη συμμετοχή της Παλαιστινιακής Αρχής σε κάθε συγκεκριμένο πρόγραμμα, θα πρέπει να καθορισθούν με μνημόνιο συμφωνίας μεταξύ της Ευρωπαϊκής Επιτροπής και των αρμοδίων αρχών της Παλαιστινιακής Αρχής.
            
         
         
            
            
               ΣΥΜΦΩΝΟΥΝ ΤΑ ΑΚΟΛΟΥΘΑ:
            
            
               Άρθρο 1
            
            
               Επιτρέπεται στην Παλαιστινιακή Αρχή να συμμετάσχει σε όλα τα τρέχοντα και τα μελλοντικά προγράμματα της Ένωσης που είναι ανοικτά στη συμμετοχή της Παλαιστινιακής Αρχής σύμφωνα με τις διατάξεις με τις οποίες θεσπίζονται τα προγράμματα αυτά.
            
            
               Άρθρο 2
            
            
               Η Παλαιστινιακή Αρχή συνεισφέρει οικονομικά στον γενικό προϋπολογισμό της Ευρωπαϊκής Ένωσης ανάλογα με τα ειδικά προγράμματα στα οποία συμμετέχει η Παλαιστινιακή Αρχή. 
            
            
               Άρθρο 3
            
            
               Εκπρόσωποι της Παλαιστινιακής Αρχής μπορούν να συμμετέχουν, ως παρατηρητές και για τα σημεία που αφορούν το την Παλαιστινιακή Αρχή, στις επιτροπές διαχείρισης που είναι αρμόδιες για την παρακολούθηση των προγραμμάτων στα οποία συνεισφέρει οικονομικά η Παλαιστινιακή Αρχή. 
            
            
               Άρθρο 4
            
            
               Τα σχέδια και οι πρωτοβουλίες που υποβάλλονται από συμμετέχοντες από την Παλαιστινιακή Αρχή υπόκεινται, κατά το δυνατόν, στους ίδιους όρους, κανόνες και διαδικασίες που ισχύουν για τα εν λόγω προγράμματα με εκείνους που ισχύουν για τα κράτη μέλη. 
            
            
               Άρθρο 5
            
            
               Οι ειδικοί όροι και οι προϋποθέσεις όσον αφορά τη συμμετοχή της Παλαιστινιακής Αρχής σε κάθε συγκεκριμένο πρόγραμμα, ειδικότερα η καταβλητέα χρηματοδοτική συνεισφορά, καθώς και οι διαδικασίες υποβολής εκθέσεων και αξιολόγησης, καθορίζονται με μνημόνιο συμφωνίας μεταξύ της Επιτροπής και των αρμόδιων αρχών της Παλαιστινιακής Αρχής βάσει των κριτηρίων που ορίζονται από τα σχετικά προγράμματα.
            
            
               Εάν η Παλαιστινιακή Αρχή υποβάλει αίτηση για εξωτερική βοήθεια της Ένωσης προκειμένου να συμμετάσχει σε συγκεκριμένο πρόγραμμα της Ένωσης βάσει του κανονισμού (ΕΚ) αριθ. 232/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για τη θέσπιση Ευρωπαϊκού Μηχανισμού Γειτονίας ή σύμφωνα με οποιονδήποτε άλλο παρόμοιο κανονισμό που προβλέπει την παροχή εξωτερικής βοήθειας της Ένωσης στην Παλαιστινιακή Αρχή που ενδέχεται να εκδοθεί στο μέλλον, οι όροι που διέπουν τη χρήση της εξωτερικής βοήθειας της Ένωσης από την Παλαιστινιακή Αρχή καθορίζονται σε συμφωνία χρηματοδότησης, βάσει του κανονισμού (ΕΚ) αριθ. 232/2014.
            
            
               Άρθρο 6
            
            
               Κάθε μνημόνιο συμφωνίας που συνάπτεται δυνάμει του άρθρου 5 του πρωτοκόλλου ορίζει, σύμφωνα με τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012, ότι ο οικονομικός έλεγχος, οι λογιστικοί έλεγχοι ή άλλες επαληθεύσεις, συμπεριλαμβανομένων των διοικητικών ερευνών, θα διεξάγονται από την Ευρωπαϊκή Επιτροπή, την Ευρωπαϊκή Υπηρεσία Καταπολέμησης της Απάτης και το Ελεγκτικό Συνέδριο, ή υπό την εποπτεία τους.
            
            
               Θεσπίζονται λεπτομερείς διατάξεις όσον αφορά τον δημοσιονομικό ή λογιστικό έλεγχο, τις διοικητικές έρευνες, τις οικονομικές και άλλες διοικητικές κυρώσεις και την είσπραξη οφειλών που επιτρέπουν την ανάθεση στην Ευρωπαϊκή Επιτροπή, στην Ευρωπαϊκή Υπηρεσία Καταπολέμησης της Απάτης και στο Ελεγκτικό Συνέδριο εξουσιών αντίστοιχων με εκείνες τις οποίες διαθέτουν έναντι δικαιούχων ή αντισυμβαλλομένων που είναι εγκατεστημένοι στην Ένωση. 
            
            
               Άρθρο 7
            
            
               Το παρόν πρωτόκολλο εφαρμόζεται καθ' όλη τη διάρκεια ισχύος της ενδιάμεσης συμφωνίας σύνδεσης.
            
            
               Το παρόν πρωτόκολλο υπογράφεται και εγκρίνεται από τα μέρη σύμφωνα με τις οικείες διαδικασίες. 
            
            
               Κάθε μέρος μπορεί να καταγγείλει το παρόν πρωτόκολλο με γραπτή κοινοποίηση προς το άλλο μέρος. Το παρόν πρωτόκολλο παύει να ισχύει έξι μήνες μετά την ημερομηνία της εν λόγω κοινοποίησης. 
            
         
         
            
               Η λήξη ισχύος του παρόντος πρωτοκόλλου μετά από καταγγελία οιουδήποτε μέρους δεν επηρεάζει τους οικονομικούς και λογιστικούς ελέγχους που διεξάγονται κατά περίπτωση δυνάμει των άρθρων 5 και 6.
            
            
               Άρθρο 8
            
            
               Το αργότερο τρία έτη μετά την ημερομηνία έναρξης ισχύος του παρόντος πρωτοκόλλου και, στη συνέχεια, ανά τρία έτη, τα μέρη μπορούν να επανεξετάσουν την εφαρμογή του παρόντος πρωτοκόλλου βάσει της πραγματικής συμμετοχής της Παλαιστινιακής Αρχής σε προγράμματα της Ένωσης. 
            
            
               Άρθρο 9
            
            
               Το παρόν πρωτόκολλο εφαρμόζεται, αφενός, στα εδάφη στα οποία εφαρμόζεται η Συνθήκη για τη λειτουργία της Ευρωπαϊκής Ένωσης, υπό τους όρους που καθορίζονται στη Συνθήκη αυτή, και, αφετέρου, στο έδαφος της Δυτικής Όχθης και της Λωρίδας της Γάζας.
            
            
               Άρθρο 10
            
            
               Η παρούσα συμφωνία αρχίζει να ισχύει την πρώτη ημέρα του μήνα μετά την ημερομηνία κατά την οποία τα μέρη κοινοποιούν μεταξύ τους δια της διπλωματικής οδού την περάτωση των απαιτούμενων για τον σκοπό αυτό διαδικασιών. 
            
            
               Έως ότου τεθεί σε ισχύ, τα μέρη συμφωνούν να εφαρμόζουν προσωρινά το παρόν πρωτόκολλο από την ημερομηνία της υπογραφής του, εν αναμονή της σύναψής του σε μεταγενέστερη ημερομηνία.
            
            
               Άρθρο 11
            
            
               Το παρόν πρωτόκολλο αποτελεί αναπόσπαστο μέρος της συμφωνίας.
            
            
               Άρθρο 12
            
            
               Το παρόν πρωτόκολλο συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ιρλανδική, ισπανική, ιταλική, κροατική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και αραβική γλώσσα. Όλα τα κείμενα είναι εξίσου αυθεντικά.
            
            
            
               Βρυξέλλες, στις/την … του …
            
            
            
               Για την Ευρωπαϊκή Ένωση
                     
                     
                     
                     
                     Για την Παλαιστινιακή Αρχή